

**ŠILALĖS RAJONO SAVIVALDYBĖS ADMINISTRACIJOS**

**DIREKTORIUS**

**ĮSAKYMAS**

**DĖL ŠILALĖS RAJONO SAVIVALDYBĖS 2025–2027 METŲ KORUPCIJOS PREVENCIJOS VEIKSMŲ PLANO PATVIRTINIMO**

2025 m. kovo 7 d. Nr. DĮV-109

Šilalė

 Vadovaudamasis Lietuvos Respublikos vietos savivaldos įstatymo 34 straipsnio 6 dalies 2 punktu, Lietuvos Respublikos korupcijos prevencijos įstatymo 7 straipsnio 1 dalies 4 punktu ir 4 dalimi, vykdydamas Lietuvos Respublikos specialiųjų tyrimų tarnybos direktoriaus 2021 m. gruodžio 28 d. įsakymą Nr. 2-283 „Dėl Korupcijos prevencijos veiksmų planų, jų projektų ir planų įgyvendinimo vertinimo tvarkos aprašo patvirtinimo”:

1. T v i r t i n u Šilalės rajono savivaldybės 2025–2027 metų korupcijos prevencijos veiksmų planą (pridedama).

2. P r i p a ž į s t u netekusiu galios Šilalės rajono savivaldybės administracijos direktoriaus 2025 m. vasario 19 d. įsakymą Nr. DĮV-74 „Dėl 2025–2027 metų korupcijos prevencijos veiksmų plano patvirtinimo“.

3. Į p a r e i g o j u su Šilalės rajono savivaldybės 2025–2027 metų korupcijos prevencijos veiksmų planu supažindinti per Šilalės rajono savivaldybės administracijos (toliau – Administracija) dokumentų valdymo sistemą „Kontora“ arba pasirašytinai:

3.1. Danutę Ringienę, Administracijos Veiklos administravimo skyriaus dokumentų tvarkytoją, Administracijos skyrių vedėjus, valstybės tarnautojus, neįeinančius į struktūrinius padalinius, seniūnijų seniūnus;

3.2. Administracijos skyrių vedėjus ir seniūnijų seniūnus – skyrių vedėjus savo skyrių, seniūnijų darbuotojus.

4. P a v e d u paskelbti šį įsakymą Šilalės rajono savivaldybės interneto svetainėje www.silale.lt

Administracijos direktorius Andrius Jančauskas